


A; 
Siu Ao mu 


ĉi Vi 

Vi or ŝo oL 

KAD no FNE GON So o 
LSB 


i 
Vi 
SN ” DUNP 
a kiu vj 
AAA 


di 
adi 
ntan nj 1) 

KAKI lj 4, 
UNUA su ki 


son OO GVOJ 


vi uy KIS daj ĉe, " 
KOJ 


at Oj 


rs krm do, | 


Souza te, 17 KOdINAGJ LG ku l ki VIN DI ĝi ĝa 
aia io, RI — Bi ; j ENAJ UON ENAN) 
( .'n9) 33,644857/ “ y Ĵ Kibo i NN y 


E 


JO 
E 


= 








Bnglutinte la avinon de Ruĝa Ĉapeto, Malbona Lupo 
surmetis kufon kaj kuŝiĝis sur lito, atendante la knabinon. 

La junulino ne rimarkis ĝian ruzaĵon. 

ŝi fidplene eniris tra la larĝe malfermita pordo kaj 
alproksimiĝis al la lito, kie troviĝus ŝia avino kaj renkontis 
Mulbonan Lupon kuŝanta, prenante ĝin por sia avino. 











... Kio estas al vi? — ŝi demandis mirplena,. 

— Mi estas tre malsana — hipokritis la fripono, avidanta 
enbuŝigi ŝin. Alpaŝu pli proksimen, mia nepineto! 

ĉapeto alproksimiĝis iom pli. 

— Por kio via orelo estas tiel longa, Avinjo? 

— Por pli bone aŭdi vin, karulino! 

— Por kio viaj brakoj estas tiel grandaj? 

— Por pli bone brakumi vin, Ĉapeto! 

Malbona Lupo lekis al si la lipojn kun rigardo, montranta 
grandan apetiton. 

— Por kio tia buŝego, Avinjo? 

— Por enbuŝigi vin! 

Dirinte tion, ĝi englutis Ruĝan Ĉapeton. 

Malbona Lupo kontenta, kun la avino kaj Ruĝa Ĉapeto 
en la ventro, decidis fari la digeston sur la lito mem, en tiu 
domo. Ĝi estis tiel peza, ke ĝi eĉ ne eliris de sur la lito, kaj 
ĝi turnis sin sur unu flankon kaj endormiĝis. 

Sed ĝia dormo estis maltrankvila. 

Ĝi ĝemadis, skuiĝadis, kriadis — ĉio en sonĝo. 

La ĉasisto en la arbaro, kiu tre bone avertis Ruĝan 
Ĉapeton pri la danĝera Malbona Lupo, preterpasadis la ĉir- 
kaŭaĵojn, kiam li aŭdis tiujn veojn, tiujn skuiĝojn, tiujn 
kriojn de Malbona Lupo. 

Li alproksimiĝis al la domo, aŭskultis kaj eniris. 

Apenaŭ li distingis Malbonan Lupon, li ekkomprenis tion, 
kio okazis kaj tial, elingiginte sian tranĉilegon, li tuj zorge 
ektranĉis la ventron de la lupo, ne ĝin vekante kaj eltiris 
avinon kaj Ruĝan Ĉapeton. 

Li ŝovis iajn ŝtonojn en ilian lokon kaj kunkudris la 
vontron do la besto. 








Li eliris el la domo, serĉe de akvo. 

Li vidis lagon kaj eniris en ĝin por trinki akvon, sed ĝi 
estis tiel peza, tiel peza, ke ĝi dronis en ĝi kaj mortis. 

Laŭmezure kiel Malbona Lupo enprofundiĝis en la lago, 
sufokiĝante, ĝi revidis per sia imagpovo ĉiujn malicaĵojn, 
kiujn ĝi praktikis dum sia vivo. La lastaj, kiuj ankoraŭ estis 
tre klaraj, estis la scenoj pri la engluto de la avino kaj tuj 
poste pri tiu de Ruĝa Ĉapeto. 

Ĝi ekploris pentanta kaj elkarniĝis. 

Ĝi iom post iom malligiĝis de sia inerta korpo kaj, en 
spirito, ree sentis sin malpeza, ankoraŭ pli malpeza, en tia 
grado, ke ĝi liberiĝis de la fundo de la lago kaj venis al la 
supraĵo. 

Sed la pejzaĝo, kiun ĝi vidis, estis alia. 

Ĝi estis en la Spirita Mondo. 

Ĝi eksentis teruron, ĉar ĝi me konis tiun mondon kaj 


vidadis apud si multe da aliaj lupoj, hurlantaj kaj konfuzite 
forkurantaj. 





Sed tie menio ŝajnis malamika kaj, kvankam malvigliĝ- 
inta pro la elkarniĝo, ĝi tamen multe kaj mallaŭte ploris plu, 
ne sciante pri sia estonta destino. 

Dum sia vivo ĝi estis tre malica — ĝi tion rekonadis. 

Tiam, iu Spirito ameme venis al ĝi. 

Malbona Lupo instinkte murmuris minacanta, sed la 
Spirito me montriĝis timigita. Male. Li venis pli proksimen kaj 
karesis per la mano ĝian kapon, kun tia amema gesto, kian 
la lupo neniam antaŭe spertis. 

Ĉiuj homoj ĉiam forkuradis de ĝi. 

— Kiu vi estas? — demandis la lupo. 

— Mi estas zorganto de malbonaj lupoj. 

— Ĉu vi ne timas miajn dentojn? 

La Spirito tre amike ridetis, asertante, ke li ne timas kaj 
diris plu: 


MI NE TIMAS VIAN PAROLON, 
NEK VIAN BRUON RON-RONA, 
KIU FARAS FIAN ROLON, 
ANKAŬ TIU FARIĜOS BONA. 


Malbona Lupo ekridegis. 

— Ha, mia amiko — ĝi asertis arogante —, vi ne bone 
informiĝis! Dum mia tuta vivo mi estis malica kaj tia mi 
estos plu, por ĉiam. Ne perdu vian tempon... Ne nutru 
esperon regeneri min! 

— Vi fariĝos bona, amiko lupo. 

— Mi ne kredas. 

— Mi garantias al vi, ke vi fariĝos bona. Sufiĉas memori, 
ke vi mem jam pentis pri via pasinta vivo kaj pri viaj 
malicaĵoj, en tia grado. ke vi ekploris en la momento, kiam 
vi dronis. 

— Ĉu mi ekploris?! Ba! lupo ne ekploras. ... 

La Spirito, tre saĝa, ne plu insistis. 

— Se vi preferas tiel resti... — diris la sendito, ŝajnante 
foriri — mi. estas devigata vin forlasi, tiel longe ĝis vi kun 
larmoj vokos min. 

— Bonvolu atendi! — ekkriis la lupo, vidante, ke la afero 
ja estas serioza —. Mi ŝercadis! Vere mi forte laciĝas esti 
lupo. 

Ĝi faris paŭzon kaj aldonis: 

— Mi ekploris. .. de pento. 

— Venu do kun mi. 



















Malbona Lupo estis en tre gran- 
da parko. 

Dum ĝi atendis sian vicon esti 
intervjuita en la Instituto por Rege- 
nerado, ĝi aŭdis leonon, asertanta: 

— Mi decidos pliboniĝi, se nur 
oni donos al mi okazon rekomenci 
mian vivon en la arbaro! 

— Ĉu eble oni ĝin donos al vi? 
— demandis la lupo. 

— Jes, sendube! — respondis la 
leono, per forta bleko. Mi jam vidis 
multajn el miaj malnovaj kamaradoj 
ekiri tien kun multe da espero. 

— Mi dubas... 

Sed la lupo ne restis plu en sia 
pesimismo, ĉar oni ĝin vokis al la 
Instituto. 














Akompanante ian instruanton, ĝi trairis plurajn 

kaj fine envenis en kabineton, kie ĝi estis metita anta 

kiu portis veston de kuracisto. 
—- Sidiĝu, mi petas. 
Malbona Lupo sidiĝis preskaŭ tremanta de“ 

de multe da strangaj aparatoj, kiujn ĝi neniam 

 — Jen la slipo pri via vivo, lupeto. 
La kompatinda ektremis ankoraŭ unu fojon. 





— Pri mia vivo? — ĝi balbutis, tre ruĝiĝante de honto. 

— Pri via tuta vivo: naskiĝo, infanaĝo, juneco... Pri 
ĉiuj viaj eraroj kaj malicaĵoj, unu post alia, ĝis la tago, kiam 
vi dronis en la lago. 

— Do... vi vidas, ke mi estas afero perdita! 

La Spirito ridetis bonvoleme. 

— Neniu naskiĝas por la malbono, lupeto. Ni estonte 
havos belan destinon kaj sufiĉas, ke ni kuraĝu forlasi la 
kampon de niaj eraroj, por ke ni tuj komencu nian saviĝon. 

— Mi neniam estos bona — ĝi humile diris. 

— Vi ne fariĝos bona en unu tago, sed per kelke da 
reenkarniĝoj vi korektos vin je viaj eraroj kaj malvirtoj. 

— Perdu viajn esperojn... 


La Spirito sciis, ke Malbona Lupo estas pentinta. Ĝi 
kun malĝoja humoro nur kredis, ke estas neebla ĝia konduto- 
«plibonigo. Laca esti malbona lupo, ĝi dubis, ke iam ĝi 
fariĝos bona. 

— Mi estas nerebonigebla — rediradis la lupo. 





Sed la Spirito estis komprenema. 

— Vi devas rekuraĝiĝi, lupeto, kaj vi vidos, ke ne ekzistas 
eĉ unu perdita lupo, en nia Instituto por Regenerado. 

— Se ne estis ia ekzemplo de perdita lupo, jen mi la unua, 
vi povas kredi. Nenio alie konvinkos min, ĉar mi mem rekonas, 
ke mi estas problemo sen solvo. Mi estos plu lupo, sed malbona 
lupo, manĝanta avinojn kaj knabinojn, kiujn mi trovos sur 
vojoj. .. Mi scias, ke mi ĉiam tiel estos! 

Estis kortuŝe aŭdi ĝin. 

— Ni nepre pliboniĝas kun ĉiu tago. Tio estas unu el 
la Leĝoj de la Eterna Patro, kara lupo. 

— Mi asertas, ke mi estas ekster tiu Leĝo... 





Malbona Lupo estis necedema. 

Malgraŭ la argumentado de la bona Spirito, en la Instituto 
por Regenerado, estis neeble konvinki ĝin. Li saĝe decidis 
kunvoki spertajn kamaradojn por solvi la malfacilan aferon. 

Kune la saĝaj Spiritoj studis kaj studis. 

Malbona Lupo ĉeestis ĉion, ne komprenante. 

Fine du el la bonkoraj Spiritoj eliris kaj post ne longe 
revenis kun aparato tute simila al televidilo. 

Ili starigis ĝin antaŭ la lupo. 

— Ni decidis montri al vi vian estontecon. 

— Mian estontecon?! — ĝi ekkriis. 

— Jes! Ĉe okazoj similaj al la via, kiam vi estas firme 
konvinkita, ke vi estos malbona dum la tuta eterneco, ni devas 
levi angulon de la vualo, kovranta viajn estontajn vivoj, ke 
vi komencu kunlabori pli vigle por via propra reboniĝo. 

— Ĉu mi vidos min... en la proksimaj vivoj? 

— Certe! 































Ili ligis iajn dratojn al la cerbo 
kaj koro de Malbona Lupo, adaptante= 5) 
la aliajn finojn al la aparato por 
estonteco-vido. 
Poste unu el ili turnis butonon. 
kaj la ekrano lumiĝis. = 
Malbona Lupo tuj vidis en las 
estonteco-vidilo la arbaron tiel kon- 
atan kaj ankaŭ la maldensaĵon tre 
familiaran pro siaj promenadoj. 
Ĝi mem tie estis tre malgranda. 


Tiu sama ĉasisto, kiu plenigis ĝian ventron per ŝtonoj, 
estis kaŝita post stumpo de arbo, prete tenante armilon por 
pafi la lupeton. 

Nenion sciante pri tio, la lupeto soifa venis al puto kun 
akvo kaj lekis la malvarmetan likvaĵon, kiu, enirante ĝian 
gorĝon, refreŝigis ĝian korpon. 

— Ha! — ekkriis la ĉasisto, rapidanta por preni ĝin ĉe 
Ja kolo, tute ne timante ĝian ron-ronon —. Mi estis tuj pafonta 
kontraŭ vi, pensante, ke vi estas lupido. Sed vidante vin leki 
la akvon, anstataŭ suĉi ĝin, kiel faras la lupoj, mi konvinkiĝis, 
ke vi estas simpla hundeto erarinta en la arbaroj. 

Li tiam portis ĝin en sian kabanon. 

La ekslupo tie kreskis kaj fariĝis tre granda. 

— Ia luphundo. 


Jes! 

Ĝi estis bela luphundo duone 
sovaĝa kaj danĝera, sed tre amema 
la ĉasisto, kun kiu ĝi profunde 
ikiĝis. Ĝi tiel amikiĝis al li, ke ĝi 
ne detenis sin sekvi lin, kien ajn li 
iris, kaj dankis ĉiun fojon, kiam la 









mastro karesis ĝian kapon. 











Sed unu tagon... 

Unu tagon la ĉasisto eliris el sia domo frue en la mateno. 

La fidela amiko lin akompanis, gaje saltante. 

Subite la ĉasisto kriegis terurite. 

Grandega krotalo estis preta fari al li la trafan kaj 
fatalan ekpikon. 

La ekslupo ne hezitis eĉ sekundon. 

Pro la amikeco, ilin unuiganta, ĝi sin ĵetis kontraŭ la 
perfidan serpenton kaj mordis ĝin. Sed la krotalo maljuna kaj 
ruza kuntiris sian propran korpon kaj pikis ĝian kolon. 

Falonte, jam sen forto, la hundo ne forlasis la predon. 

La hundo mortis, sed donis tempon al la ĉasisto, ke li 
savu sin. 


Kunportite en la brakoj de la 
ĉasisto, ĝi la unuan fojon sentis 
sin banata en larmoj de danko kaj 
frateco. Y 

Ĉe sia enterigo, ĝi povis aŭdi la it 
preĝon de sia amiko, peteganta, ke 
la Ĉielo benu la kompatindan 
sin oferinta por lin savi. 









Malbona Lupo antaŭ la estonteco-vidilo estis tre kortuŝita 
kaj jam estis faronta demandon, kiam la scenoj de ĝia alia 
proksima ekzistado ekaperis. 

Ĝi nun naskiĝis sen ia raso. 

Forlasite de sia mastro, sur la bordo de vojo, ĝi malgaje 
vagadis de loko al loko, tiel longe ĝis ĝi ekvidis foran dometon. 
Ĝi sentis la odoron de la apetitiga manĝaĵo kaj, ĉar ĝi estis 
tre malsata, ĝi kuregis al la dometo por almozi pri iom da 
nutraĵo, kia ajn ĝi estas. 

Bonkora maljunulino ĝin akceptis. 

Tiu maljunulino ne estis alia, krom la avino de Ruĝa 
Ĉapeto, kiu, malgraŭ sia grandaĝo, estis plu sana, vivante en 
sia kabano en la mezo de la arbaro. 

La ekslupo jam ne murmuris nek minace montris siajn 
dentegojn. Ĝi fariĝis pli kvieta kaj milda, kaj gaje dankis la 
avinon, la bonfarantinon, kiu donacis al ĝi bongustan pecon 
da osto. 

Ĝi ĝoje svingetis la voston. 

Ĝi manĝis kaj, trinkinte lakton, ekdormis. 

Tiele gi kreskis pli kaj pli ĉe la avino. 














Iun nokton, ĝi jam estis tre granda, bona al la avino 
kaj duone sovaĝa al fremduloj, jen tri malicaj homoj provis 
invadi ŝian bieneton, ŝin endanĝerigante. 

La hundo kuraĝe ekstaris. 

Ĉiam bojante kaj kriante por helpo, ĝi atakis la homojn, 
tie kaŝiĝintajn, forpelante du el ili. Sed la pli juna decidis 
alfronti ĝin kaj, preninte lignopecon, tre forte batis ĝian 


nazegon. 

Jelpante kaj sangante, ĝi ne retiriĝis. 

La ĉasisto en la arbaro, kiu tie preterpasadis, altirite 
de tiu granda bruado, kuris al la hundo, kompletigis ties 
laboron kaj forkurigis la homon, ĝustatempe savante la 
avinon. 

Ĝi ankoraŭ povis vidi la amikajn larmojn de la maljunulino. 

Adiaŭante la ĉasiston kaj la avinon, ĝi tre trankvila 
penis rideti, danka por la kareso, kiun ambaŭ faris al ĝi, dum 
ĝia mallonga ekzistado. 





Malbona Lupo ploradis en la Instituto, antaŭ la estonteco- 
„vidilo, kie mallumiĝis la scenoj de ĝia lasta reenkarniĝo. 

Ĝia koro estis alligita al tiuj du ekzistadoj, al la ĉasisto 
kaj la avino, kaj kiam ĝi jam kredis, ke estas eble ŝanĝi sian 
destinon, jen bildiĝis la scenoj de ĝia sekvonta vivo. 

Tiun fojon ĝi reenkarniĝis, kiel vigla kaj denshara hundeto. 

De sia malgrandaĝo, ĝi elmontradis la bonan karakteron, 
kiun ĝi akiris en siaj antaŭaj ekzistadoj kaj oni apenaŭ povus 
pensi, ĝin vidante, ke ĝi iam estis malbona lupo en la arbaro, 

Ĝi estis tre amata de ĉiuj. 

Infanoj kaj maljunuloj haltis por paroli kun ĝi, kaj 
ĝi, por elmontri sian dankemon kaj fari ilin ĝojaj, dancis kaj 
kantis, ravante ĉiujn. 





















Ruĝa Ĉapeto, ĝia mastrino, nepre 
volis, ke ĉiu homo konatiĝu kun ĝi. 

Ĉiufoje, kiam iu ŝin vizitis, ŝi 
vokis ĝin. 

Kaj ĝi tuj aperis. 

Ĝi ekkuŝis sur la genuoj de la 
maljunuloj, saltadis kun la infa 
kiuj iris al ĝi, pliigante la nombr0n 
da homoj, kiuj ĝin amis. 

Sed ĝi super ĉio vivadis por 
Dedea. 


Dedea, kiu kreskis je korpo, ne kreskis je inteligenteco kaj 
tial la aliaj infanoj ne ĉiam estis en kompanio kun ŝi. Nli 
preferis kolektiĝi al la plej petolemaj por siaj infanaĵoj. 

Sed la eta hundo ne apartiĝadis de Dedea. 

Ĝi longe aŭdadis ŝin kaj ankaŭ ĝi siavice diradis al 
ŝi per jelpoj kaj aŭ-aŭoj la multajn historiojn, kiuj Ruĝa 
Ĉapeto rakontadis al ĝi, kvazaŭ Dedea estus la animo plej kara 
al ĝia koro. 

Ruĝa Ĉapeto, kiu tre amis Dedean, montriĝadis kortuŝita 
pro la spontanea ĝentileco de la hundeto, reciprokanta ŝian 
kareson per multe da aliaj karesoj. 








Malbona Lupo estis ravita. 

Sed oni malkonektis la estonteco-vidilon. 

— Ĉu mi ja tia estos? — ĝi demandis. 

— des, tio dependos de via peno kaj konduto. Tio, kion 
vi vidis, estas parto de la plano, kiun ni preparis por via 
regenerado. Komencante de via pento, tia estos la destino 
farota de viaj koro kaj cerbo, dum viaj proksimaj reenkarniĝoj, 
lupeto. 

Malbona Lupo pensis kaj pensis. 

— Nu, mi konsentas renaskiĝi, pro tio, ke mi ja povos 
elmontri en ĉiu ekzistado mian penton al tiuj, kiujn mi plej 
multe malutilis kaj ankaŭ plibonigi mian propran vivon. 

Estis granda ĝojo. 

La iama Malbona Lupo, gratulate de ĉiuj, estis akceptita 
en la departementojn, en kiuj ĝi lernos ŝanĝi sian agresimpulson 
en amikaĵojn, siajn instinktojn en sentojn, tial, ke pluraj 
ekzistadoj atendos ĝian agadon, ke ĝi konkeru kaj atestu sian 
efektivan regeneradon. 

(Al la tre 'kara Frato Iŝmael Gomes Braga.) 


Ĉu 'rev' aŭ sonĝo? mi ne scias diri; 
Dormanta, ne dormanta — mi ne scias; 
Mi lasis min de forto stranga tiri 

Kaj vidis, kiel menso fantazias., 


Mi vidis tiam, kiom da aferoj 
kzistas en Natur', kiom ĝi havas! 
Jen. la tritiko verdas, jen vinberoj 
Oferas sin, jen pino streĉe DOVAS lle 


"River tiriĝas mole, uernsk kiud) l 
Leviĝas rok', abism' oscedas, maro 
En ŝaŭmo tondras, ĉio ja, resume, 
La forton montras :de Vv Kreitaĵaro! 


„Mi aŭdas birdojn kia eldoni kanto, 
„Mi vidas bestojn kun terura bleko, 
/Mi aŭdas ĝemojn de la suferanto, 

| Mi vidas "komojn en mortinda peko. . 


Murmuras preĝoj el patrina koro, 
Nlfluas larmoj el brust' fianĉina; 
''Roson. sopiras la senkulpa floro, 

Kaj, ĉie febro de labox' senfina... 


lada! ĉio ŝajne haltis por momento, 

“Alia estis en la Spaco ĉio; 

Jen ekaperas lum' el Oriento, 

Jen Bet-Lehem — la nova Lum' de Dio! 


1 23/12/1960 
l J. CRUZ Hl SOUZA 
((Transskribita el la libro “Mediuma Poemaro” 


| == mediumo: (Porto Carreiro Neto —, eldomita de! 
| “FEB, 1972, paĝo 56.)) 

